JohanHeinsen/ENO huggingface dataset:
Aalborg Stiftstidende, 1846-12-03
J den sidste Forsamling i det kongl. engelske gographiske Selskab meddeelte Hr. Pelly, at Hudsonsbai-Selskabet har udrustet en ny Polar-Expedition, for at udforske en ubekjendt Strækning i det nordøstlige Hjørne af NordAmerica. Expeditionen, som bestaaer af 11 Jndivider og har tvende Eskimere til Anførere, er allerede den 5te Juli d. A. tiltraadt sin Marsch. – De irske Grevskaber Galway- og Tipperari have fornylig atter været Skuepladsen for natlige Voldsgierninger, saa at man har seet sig nødsaget til at forstærke det der stationerende Militair. – Times meddeler, at Grev Montemolin den 21de ds. er ankommen til London, hvor han iagttager det strængeste Jncognito, og det siges ikke, hvorfra han er kommen. - Frygtelige Storm have raset i Canalen fra 19de til 21de ds. Flere Skibe ere forliste. – Fra det gode Haabs Forbjerg har man Efterretninger indtil den 7de Octbr., som ikke lyde meget gunstigt. Tropperne vove ikke, paa Grund af deres ringe Antal og tildeels ogsaa af Mangel paa Proviant, at indlade sig paa noget afgjørende Slag, og Kafferne fortsætte uafbrudt deres Plyndringer. Flere af Sammes Høvdinger havde vel frivilligt erklæret sig beredte til Overgivelse, men Underhandlingerne strandede paa de af Gouverneuren opstillede PræliminarBetingelser: nemlig Tilbagegivelsen af alt røvet Qvæg og Udlevering af Vaabnene.
Aalborg Stiftstidende, 1846-12-03
De seneste Efterretninger fra Portugal fra 20de Novbr. meddele, at Sanda Bandeira har slaaet Cazal i Provindsen Mino, og at Sidstnævnte sandsynligviis vilde maatte flygte til Spanien. Bandeira vilde derpaa med 2000 Md. vende sig sydpaa, for at slutte sig til Hoved corpset under das Antas. Forøvrigt var Alt endnu tildeels ved det Gamle. Saldanha stod endnu i Cartano, das Antas i Santarem; Begge ere de bange for at indlade sig i Slag, Hiin fordi han er svag i Henseende til Jnfanteri, Denne fordi han mangler tilstrækkeligt Cavalleri, Schwaldach har efter Ophævelsen af Blokaden paa Evoratrukket sig tilbage i Retningen af Elvas; Bomfin var den 15de med 1500 Md. rykket ind i Grev das Antas Hovedqvarteer; Celestino har sandsynligviis forenet sig med das Antas. Hert. af Palmella har efter Forlydende forlangt sin Afsked som Medlem af Statsraadet, fordi han ikke vil tjene under en absolut Dronning." – Bladet Bulletin indeholder et Decret fra Juntaen i Oporto, som i Donna Maria den Andens Navn befaler Følgende: 1) Alle af det nuværende Ministerium gjorte Laan annuleres; 2) de deri deelagtige Personer skulle ansees som om de gjensidig staae i Forbindelse med Ministeriet, tilføie Dronningen Tvang, og undertrykke Folket; 3) alle ved Finantsvæsenet ansatte Embedsmænd skulle modsætte sig Udbetalingen af offentlige Penge og indsende de af dem modtagne Penge til Central kasserne i de Districter, hvor Juntaen udøver sin Magt. Clamor Publico meddeler, at Grev das Antas, saasnart han havde modtaget Decretet, som berøver ham hans Værdigheder og militairiske Rang, oplæste samme for Tropperne og tilføiede, at han fra nu af befinder sig paa lige Trin med den Loveste i Hæren; Tropperne havde derpaa i deres Enthusiasmus udraabt ham til General og erklæret, at hvis han af Dronningens Ministre var bleven afsat, saa var han nu af Hæren udraabt til "Folkets Anfører" Med Krakaus Jncorporation, skrives fra Berlin vil sandsynligviis ogsaa Universitetet sammesteds blive opløst, det er stiftet 1337 af den store Kasimir, og mange berømte Mænd have freqventeret det, saaledes var Nicola Copernicus en Discipel af dette Universitet. – J Krakau sees Kosciuszkos Grav, og hans Mindemærke staaer i Nærheden af Staden, der nu sørgeligt maa erkjende Sandheden af den store Helts sidste Ord: "Finis Poloniæ som han udraabte, da han den 10de Octbr. 1794 dødeligt saaret styrtede fra Hesten i Slaget ved Maciejowice.
Aalborg Stiftstidende, 1846-12-03
I en Skrivelse fra Tyrkiet hedder det, at Bederhan Bei har ødelagt mange nestorianske Landsbyer og ladet en Mængde Qvinder, Børn og Oldinge uden Medlidenhed nedsable. Alt, hvad denne Fanatikers Sværd kan naae, bliver nedhugget, og han har svoret ved Koranen, at ville udrydde Christendommen lige indtil Persiens Grændser, Hertil kommer endnu, at Paschaen af Mossul har sammenlottet sig med denne Barbar. Nestorianernes Patriarch, der i Aaret 1843 havde søgt Tilflugtsted i Mossul, hvor han med Vold holdtes tilbage, flygtede nu derfra, for at forene sig med det haardt betrængte Folk, men han indhentedes og blev i Lænker bragt tilbage til Mossul. – J Bosnien er Roligheden bleven forstyrret, idet Tyrkerne have reist sig imod Vesiren, der i Spidsen for et stort Antal Tropper er tykket imod Oprørerne.
Aalborg Stiftstidende, 1846-12-03
Det østerrigske Blad Beobachter, erklærer det kun for et grundløst Rygte, at Preussen og Rusland hver skulde faae den omtalte Tilvæxt som Erstatning for Krakauls Jncorporation i Østerrig. – Dommen over Hovederne for den galliziske Jnsurrection er nu falden og skal lyde paa "Død i Galgen", men man haaber, at de af Keiseren benaades til Landsflygtighed.
Aalborg Stiftstidende, 1846-12-03
Fra Schaffhausen skrives, at den af det store Raad foreslaaede Forfatnings-Revision er bleven forkastet af Folkets Majoritet med 3659 Stemmer imod 1677.
Aalborg Stiftstidende, 1846-12-03
Den 8de Novbr. om Aftenen førtes Biskop Teg ners jordiske Levninger til Vexis-Domkirkes Liigcapel, hvorhen de bares af Skole- og Gymnasielærere samt Andre, der havde staaet under ham. Gymnasse- og Skolebygningen samt alle Bygninger, man kom forbi, vare illuminerede. Udenfor Skolen stod hele Skoleungdommen med blottede Hoveder opstillede i to Rækker, hvorigjennem Liigprocessionen gik, paa samme Maade stod Gymnasteungdommen udenfor Gymnasiet. En talrig Menneskemasse fulgte taus og før gende Toget. Den 17de Novbr. Kl. 11 Form. vandrede store Skarer af Folk, især Præster, mange Militaire, Lehns høvdingen, mange Standspersoner, Byens Borgemester og Borgerskabet, alle den Afdødes Undergivne m. fl., til den Afdødes forrige Bolig. Til Processionen sluttede sig Skole- og Gymnasieungdommen, hver anført af sin Rector. Ved Jndtrædelsen i Kirken spillede Orgelet og Musiken Hartmann's Sørgemarsch ved Thorvaldsens Bisættelse, hvorpaa Biskop Dr. Heurlin holdt Liigtalen over Texten: "Hvi søge I de Levende blandt de Døde, og skildrede paa en smuk og træffende Maade den Afdødes Fortjenester og gode Egenskaber som Biskop, Ephorus, Skjald, Videnskabsmand og Privatmand. Flere Gange afbrødes Taleren af sin dybe Følelse, denne meddeelte sig til Forsamlingen. Personalierne, forfattede af Lector Mag. Rappe, gave i et vakkert Foredrag et lige sandt og tro billede af den store Mand. Kisten bares derpaa ud paa Kirkegaarden af Stiftets Præster, efter at biskop Heurlin først havde forrettet Jordpaakastelsen i Kirken, hvor tillige en Cantate blev afsjungen.
Aalborg Stiftstidende, 1846-12-03
Fædrelandet. Kjøbenhavn, den 30te Novbr. Hs. Maj. Kongen befinder sig i denne Tid paa Jagt i det nordlige Sjælland. Heraf synes man berettiget til at slutte, at Forviklingerne i Hertugdømmerne og Skyerne paa den europæiske Horizont ikke kunne være saa truende, som de see ud for vore Øine. (Fædrel.)¬
Aalborg Stiftstidende, 1846-12-03
Hr. J. J. Rundin har udstædt en Jndbydelse til Stiftelse af et Actieselskab til Jndkjøb og Udvidelse af den paa Eiendommen Kongensgave i Helsinge pr. Hillerød værende ægte danske Porcellains- og Steentøisfabrik.
Aalborg Stiftstidende, 1846-12-03
Udnævnelse. D. 26de de er Toldoppebørselscontroll, paa Sylt, Krigsass. C. P. Randel, udn. til virk, Krigsr. Kjøbenhavns Borgervæbning. D. 26de ds, er Premierl, i borgerl. Art. W. S. Schiødte medd. Afskeed i N. J denne Anledning er f. D. resolv. følgende Avancement i bem. borg. Artilleri, charakt, Premierl. F. F. Kjerumgaard forfr. til virk, Premierl. og Secondl. C.A. Møller till. Premiers, Charakt.
Aalborg Stiftstidende, 1846-12-03
Marinen. D. 27de ds. er skeet følgende Avancement, nemlig: Command. H. D. B. Seidelin er udn. til Che for 2den Division, charakt. Command. H. G. Garde til Command, uden Div.; og Capt. F. A. Paludan til Commandeurcapt.; Capt. S. A. Bille er oprykket i de ældre Capitainers Gage; Capitlieutn. J. A. K. Næser er udn. til Capt. og Chef for 2den Divisions 4de CompagniCaptlieutn. C. Raffenberg er oprykket paa ældst Captlieut.s Gage, Premierlieut. J. O. Donner er medd. Capitainl." Charakt., Premierlieut. F. Paludan er udn. til Captl. med yngst Gage, og Secondl. F. S. Kinch til Premierl. med Gage.
Aalborg Stiftstidende, 1846-12-03
Den i Rendsborg forsamlede Undersøgelsescommission, i Anledning af Folkeforsamlingen i Nortorf har allerede afhørt en Mængde Personer, blandt andre Major v. Zeska, Ritmester v. Torp, Kammeth. Amtm. v. Cossel, Kammerj. v. Stemann, den Stænderdeput. Rohwer fra Holtdorf og Søn, Adv. Bauditz og Fuldmægtig Sivers fra Nübbel.
Aalborg Stiftstidende, 1846-12-03
Det tidligere omtalte Møde i Viuff Kro af Repræsentantskaberne fra Fredericia, Colding og Veile, for til forestaaende Sexennium at anstille et Prøvevalg paa en Stænderdeputeret, fandt Sted i Søndags, og valgtes da Avlsmand Rasmus Ottesen med 11 St., Kjøbm. Warming (11); Proc. Seidelin (187, Auctionsh. Packnes (9); Olie møller Schytte (8); Agent Linnemann (1); Exam. juris Kralund (1); Justitsraad Ræder (6), Kjøbmand Høyer (1).(Veile Av.)
Aalborg Stiftstidende, 1846-12-03
Sygdommen paa Skagen kan nu ansees for standset, da ved November Maaneds Udgang Patienternes Antal var 2, hvilke ere Reconvalescenter. - Gaarden Bramslev ved Hobro, ca. 8 Tdr. Hartkorn efter ny Matr., co. 400 Tdr. Land, er af forrige Forvalter P. Holm solgt til Forvalter L. Jensen fra Høgholt for 8500 Rbd.
Aalborg Stiftstidende, 1846-12-03
Copulerede. J Draaby Kirke den 15de Novbr.: Uhrmager Jacob Jensen af Ebeltoft og Jfr. Christiane Aurelia Horn (Datter af Propr. H. til Godthaab ved Ebeltoft. – J Hasle Kirke den 29de Novbr.: Typograph P. Woldum og Jfr. Caroline C. Olsen.
Aalborg Stiftstidende, 1846-12-03
Handels- og Skibsefterretninger. D. 28de Novbr., skrives fra Dragø, blev et Barkskib, som kom Syd fra tilbudt Lods Syd for Fyrskibet, hvilket Tilbud ei blev modtaget, hvorpaa Skibet omtrent en Time senere grundstødte paa nordre Rysse, hvor det endnu staaer fast. Det er under svensk Flag, kommende fra Stettin og ladet med Egetømmer. (B. Td.) Fra Aarhuus skrives: "Skpr. Christensen var med Kone i Fredags afseilet fra Aalborg med en dem tilhørende Dæksbaad, ladet med Leerkar. J et Uveir, som paakom dem underveis, sprang Fartøiet læk saa det øieblikkeligt sank. Skipperen og hans Kone, Fartøiets hele Besætning, vare imidlertid saa heldige at redde sig i en lille Pram, hvormed de dreve omkring i tvende Dage, indtil Dampskibet Christian den 8de paa sin Tour hertil i Søndags opdagede dem og tog dem ombord, næsten halvdøde af Hunger, og Kulde. Efterat de vare komne hertil blev der fra Øvrighedens Side strax draget Omsorg for at de bleve indlagte paa Hospitalet, hvor de nu befinde sig under Læge behandling.
Aalborg Stiftstidende, 1846-12-03
En siden i Løverdags vedholdende jævn Frost har allerede tilsat Revieret ved Randers saadan med Jis, at Seiladsen for Øieblikket er standset. Laxefiskeriet, der nylig var begyndt, vil, som Følge af Frosten, igjen standse. (Rand. Av.)
Aalborg Stiftstidende, 1846-12-03
Frederikshavns Skibsliste. Jndk. D. 28de Novbr.: B. Olsen f. Løgstør m. Korn og Fedev.; J. T. Bruun (Venderelse). D. 29de: N. A. Christiansen f. Aarh.,J. H. Gronau f. Newhagen, Begge ball. – Udg. D. 28de: Barfod t. Svendb.; J. H. Fischer t. Aarh.; R. Rasmussen og J. Petersen t. Svendb.; J. S. Bech t. Veile. D. 29de: F. Hauschildt t. Nyborg; N. J. Prins t. Horsens; H. P. Mogensen t. Faab.; D. G. Osterkamp t. Neustadt; C. M. Malmsteen t. Aalb.; H. Bornholdt t. Stubbekjøb.; A. H. Willer t. Heiligenh.; C. Kock t. Fehmern; C. H. Erichsen t. Kiel; C. H. Carlsen t. Rendsb. - Vinden, d. 30te: No., frisk Kuling, klar Frost.
Aalborg Stiftstidende, 1846-12-03
Reisende. Ank. Med Pakkep. i Tirsdags f. Sæby Hr. Bang; f. Hjørring: Jfr. Colding. Med do. igaar f. Aarh. Hr. Rosborg; f. Hobro: Hr. Sørensen. Med Personp, idag f. Randers, Komd. Jacoby. - Afr. Med Pakkep. i Tirsdags t. Hobro. Chr. Christensen, Mette Christensdatter; t. Horsens: Hr. Støcken. Med do, igaar t. Frdhvn. dHrr. Rosborg og Sørensen, Komd. Abel; t. Løgstør: J. Bau. Med do, idag t. Hjørring: Cand. theol. Møller; t. Frdhvn. Hr. Jelstrup Døde. F. C. Bornemanns Hustru, Marie Engelstoft, 35 A., Prof. Steenstrups Barn, Anna Cathrine, 4 1/4 A.; Hof=Kandestøber Andreas Christian Dahlgreen, 48 A.; Mad. Marie Ørstrøm, f. Jensen, 46 A.; Slagterm. Trempnaus Hustru, Ane Christine, f. Knoph. 67 A.; Alle i Kjøbenhavn. Skipper Willum Thomsen, 66 A., i Nørup Præstegaard. P. G. Vestrups Hustru, Ane Marie Elisabeth, f. Lanng, paa Frydenlund pr. GreenaaMad. Sophie Gustine Mathiesen, f. Jansen, 56 A., paa Marienberg paa Lolland. Jfr. Christiane Hansen, 35 A., paa Hegnetslund pr. Kjøge. Wiste Chr. Raae, 27 A., i Frederiksbergby.
Aalborg Stiftstidende, 1846-12-03
Bekjendtgjørelser. Sørgeligst bekjendtgjøres fraværende Familie og Venner, at vor gode Moder og Svigermoder omskiftede Tiden med Evigheden den 30te Novbr. 1846, 80 Aar gammel. Christiane Møller, J. C. Møller. født Lassen.
Aalborg Stiftstidende, 1846-12-03
Den 26de dennes hjemkaldte Gud til et bedre Liv min inderlig elskede og uforglemmelige Mand, Oluf Christian Holt Cortsen, Sognepræst for Saltum og Hune Menigheder, efter 11 Dages Sygeleie, i hans Alders 75de Aar. 1 Sön og 2 Döttre modtage ham hos Gud, imedens 1 Sön, 2 Döttre og Svigersønner samt 3 Börnebörn begræde med mig Tabet af en om og elskende Fader og Ægtefælle. Saltum Præstegaard, den 28de Novbr. 1846. M. K. Cortsen, födt Bering.
Aalborg Stiftstidende, 1846-12-03
En i Mon Sogn i Midten af denne Maaned anholdt ubekjendt Person, der efter de tilstedeværende Omstændigheder maa antages at være Bissekræmmer, og som ved Anholdelsen undveg, har bortkastet og efterladt en Pakke Manufacturvarer; i hvilken Anledning Alle og Enhver, som maatte formene at have nogen Fordring paa de ommeldte Varer, herved indkaldes til inden Aar og Dag at godtgjøre deres formeentlige Ret.
Aalborg Stiftstidende, 1846-12-03
Aalborg Byfoged- og Birkedommer- samt Fleskum Herredscomptoir, den 30te November 1846. Wølfferdt.
Aalborg Stiftstidende, 1846-12-03
Brandassurance=Foreningen for rørlige Eiendele i Nørrejylland.
Aalborg Stiftstidende, 1846-12-03
De Landboere, der fra næste Assurance-Aars Begyndelse maatte attraae at tiltræde Foreningen, opfordres herved til, inden 1ste Januar 1847, at indsende Begjæringer, affattede overeensstemmende med Lovenes §7. Begjæringerne tilstilles vedkommende Districtsforstandere og for de enkelte Egne, hvor ingen saadanne endnu haves, indsendes samme directe hertil.
Aalborg Stiftstidende, 1846-12-03
Dhrr. Districtsforstandere anmodes dernæst, som i Lovenes 20 bestemt, behageligt med første Agepost i Januar at indsende Directionen de til dem indkomne Begjæringer med fornøden Oplysning angaaende Aspiranternes Stilling m. v. Det bemærkes, at Foreningen, efter Regnskaberne til 1ste Mai sidst, havde en løbende Risico af henimod 6 Millisioner med et Grundfond af over 56,000 Rbd. Sølv anbragt imod Prioriteter i Landeiendomme. J Directionen, den 4de November 1846. H. la-Cour. J. M. Budtz, F. Folsach, const. const. H. Brasch, Secr.
Aalborg Stiftstidende, 1846-12-03
Det bringes herved til offentlig Kundskab, at fra 1ste December d. A. og fremdeles i Løbet af tilstundende Vinter vil et Antal unge Søfarende, som maatte attraae at freqventere den herværende Navigations skole, kunne nyde Underviisning i Skrivning, Regning og de første Grunde eller Jndledningen til Styrmandskunsten, i den ved undertegnede Bestyrelses Foranstaltning oprettede Forberedelsesskole, naar man melder sig til en af Bestyrerne, der give de nærmere fornødne Oplysninger. Aalborg, den 18de November 1846. Bluhme. Erik Bruun. J. P. Hemme. Poul Pagh. Otto Pallesen.
Aalborg Stiftstidende, 1846-12-03
Torsdagen den 17de December, om Eftermiddagen Kl. 3, afholdes Generalforsamling i Filialforeningen for Søfartens Fremme, hos Gjæstgiver Petersen, hvor da: a) Regnskabet vil blive fremlagt; b) efter Selskabets Vedtægter foretaget nyt Valg: paa 2de Bestyrere istedetfor 2de fratrædende, og c) ligeledes foretaget Valg paa 2de Revisorer og 1 Decisor. Aalborg, i Bestyrelsen for Filialforeningen for Søfartens Fremme, den 20de November 1846.
Aalborg Stiftstidende, 1846-12-03
Americansk Skrivemethode.
Aalborg Stiftstidende, 1846-12-03
Efter denne nye Methode, som med Held er anvendt, og hvorved man i en Tid af 6 til 8 Uger lærer at skrive en correct og flydende Haand, tilbyder en Lærer at begynde et Cursus i Løbet af næste Maaned, dersom et vist Antal Deeltagere melde sig. Cursusset koster 10 Rbd. Vedkommende ville behage inden 8 Dage at henvende sig til Hr. Gjæstgiver Petersen.
Aalborg Stiftstidende, 1846-12-03
Aalborg Paquet. No 1. ført af Skipper H. F. Petersen, afseiler med det Første til Kjøbenhavn, naar Vinteren tillader det, medtagende Fragtgods og Passagerer. Fartøiet er beliggende ved Toldboden.
Aalborg Stiftstidende, 1846-12-03
For circa 2 Maaneder siden er hos mig indsat 2de Fjerdinger Smør, der til den retmæssige Eier kunne erholdes udleverede imod dette Avertissements Betaling, med øvrige havte Omkostninger. Vreilev Mølle, den 25de November 1846. Hansen.
Aalborg Stiftstidende, 1846-12-03
For en solid ung Mand, som er kjendt med Handelsforretninger og kan producere gode Anbefalinger, er til førstkommende Mai en Plads at erholde hos en Kjøbmand i en af de større Stæder i Jylland. Skriftlige Anmeldelser, med Paaskrift "Den Søgende, modtager Adressecomptoiret.
Aalborg Stiftstidende, 1846-12-03
Et ungt Menneske af god Familie, der til Fuldkommenhed har lært at brænde Muursteen og Tagsteen, samt Kalk, ønsker Emploi til næstkommende 1ste Mai. Personen anvises af Fæstemand Linde.
Aalborg Stiftstidende, 1846-12-03
En Uhrmagersvend kan strax faae Condition, og en Dreng antages i Lære. Det nærmere erfares hos Uhrmager Lassen.
Aalborg Stiftstidende, 1846-12-03
1 a 2 duelige Gartnerkarle kunne strax faae fast Tjeneste; men uden gode Anbefalinger nytter det ikke at melde sig hos F. Neidhardt i Aalborg.
Aalborg Stiftstidende, 1846-12-03
2de meublerede Værelser ønskes strax tilleie. Man behage desangaaende at henvende sig til Gjæstgiver Petersen.
Aalborg Stiftstidende, 1846-12-03
Min iboende Beboelsesleilighed er til næstkommende Paaske Flyttetid at erholde tilleie. Der kan faaes indtil 10 Værelser og, om ønskes, Staldrum og Vognremisse. J. S. Schiørring.
Aalborg Stiftstidende, 1846-12-03
L. Thorup i Sundby modtager som sædvanligt Tøi til Stampning.
Aalborg Stiftstidende, 1846-12-03
Et Udvalg af couleurte og eensfarvede Buxetøier, samt noget fiin sort Klæde sælges til usædvanlig billige Priser, da denne Artikel agtes oprømmet, hos F. C. F. Hartmann.
Aalborg Stiftstidende, 1846-12-03
Nye franske Svedsker faaes hos F. Palludan i hundredepundviis og i Detail, Kjøbenhavnsk Saale- og Bindsaalelæder samt ublegede, blegede og farvede Tvister faaes i større og mindre Partier hos F. W. Stiger.
Aalborg Stiftstidende, 1846-12-03
Ankomne Bog- og musicalske Nyheder. Dansk Læsebog for de lavere Classer, udgivne af Funch, Røgind og Warburg; 2 Rbd. 4 s. Patrioten, helliget vore Stænderdeputerede, Medlemmer af Amtsraadene, Borgerrepræsentanter og Sogneforstandere, samt alle øvrige dannede Borgere, 48 s. Dr. F. G. Lisco: Differentspuncterne imellem den evangelisk protestantiske og den romersk katholske Kirke, et Anhang til den christelig apostoliske Troesbekjendelse; 44 s. Reisebilleder fra Syden, af J. L. Ussing, Mag. art. første Hefte: Parnas og den græske Paaske; 48 s. Strikkebog til Skole- og Huusbrug, indeholdende Anviisninger og Mønstre til simple og kunstige Strikkearbeider, saavel hvide som couleurte, at Sine Andresen, 2den Udgave, 1 Rbd. 32 s. Grev Hugo af Craenhove og hans Ven Abulforagus, af H. Conseience; 72 s. Mirakkelaaret 1566, et hist. Maleri fra det sextende Aarhundrede, 1ste Deel; 88 s. - Rung, Canzonettada Berre (istemmig), 32 Sk. Drei Lieder von H. Heine, für eine Singstimme, mit Begleitung des Pianoforte von Hauser, 72 Sk. Modersmaalet af Grundtvig, componeret, for een Syngestemme af Rung, 24 Sk. Romance af Oehlenschlägers "Landet fundet og forsvundet, comp. af Rung, 24 Sk. To Romancer af Hauchs "Slottet ved Rhinen", comp. af Rung, 24 Sk. Faaes i Den Ree'ske Boghandel Stedet 502 i Hjelmerstald kan faaes tilkjøbs. Adressecomptoiret anviser.
Aalborg Stiftstidende, 1846-12-03
Efter Begjæring af Oberst de Bretteville bliver Løverdagen den 5te dennes, om Formiddagen Kl. 10 1/2, i det saakaldte militaire Anlæg afholdt offentlig Auction over et Parti af omtrent 100 Stkr. canadiske Træer af forskjellig Størrelse. Det bemærkes, at Conditionerne lyde paa contant Betaling ved Hammerslaget. Aalborg, den 1ste December 1846. A. Mørch.
Aalborg Stiftstidende, 1846-12-03
Torsdagen den 10de December førstk., om Formiddagen Kl. 9, bliver ved Slettestrand, efter Vedkommendes Begjæring, afholdt Auction over det, fra det der indstrandede store Skonnert-Skib Activ af Rostock bjergede, gode Jnventarium, hvoriblandt Ankere, en Ankerkjætting, et stort Ankertoug, Seil og Baade m.v., saavelsom ogsaa over Vragstykkerne af bemeldte ituslagne Skib, hvoriblandt 2 Master. Han Herredernes Comptoir paa Skjerpinggaard, den 29de November 1846. Lillienskjold. p. t. red, af Cand. phil. Jmmanuel Röe. Trykt med Hurtigpresse i Udgivernes Officin.
Aalborg Stiftstidende, 1846-12-04
Halsor Stiftstidende. Adresse-Avis. Aar 1846. No 243. Fredagen den 4de December.
Aalborg Stiftstidende, 1846-12-04
Denne Avis, som udgives af Jens Chr. Borch & Bernhard Røe og redigeres af Sidstnævnte, udgaaer 5 Gange ugentlig og kan bestilles paa alle kgl. Postcomptoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1846-12-04
Udlandet. J directe Modstrid til det igaar efter Morning Herald Meddeelte om den portugisiske General SandaBandeiras Seir over Cazal giver en Correspondent til Times en detailleret Efterretning fra Oporto under 21de Novbr. om et fuldkomment Nederlag, som Førstnævnte skal have lidt. Træfningen skal ifølge denne Beretning være leveret den 16de i Nærheden af Villareal, og er bleven afgjort derved, at Salda Bandeiras Linietropper, uden at giøre et eneste Geværskud, gik over til Fjenden; Municipalgarderne sprængtes efter tapper Modstand, og Bandeira kom den 20de om Natten alene tilbage til Oporto, hvor dog hans Artillerie var kommen for ham. Jmidlertid kan man ikke saa ganske sætte sin Lid til denne Efterretnings Rigtighed, thi foruden det, at Efterretningerne fra Portugal for nærværende Tid overhovedet ere temmelig usikkre og ikke at stole paa, saa maa hertil endnu bemærkes, at Times stedse er rede til at meddele hvad der lyder gunstigt for den kongelige Sag. – Chronicle omtaler i en Skrivelse fra Lissabon af 19de Novbr., at man der havde modtaget Underretning om et heldigt Angreb, som das Antas havde gjort paa de kgl. Troppers Avantgarde, og at Saldanha allerede tidligere eftertrykkelig havde forlangt Forstærkning af 2000 Mand, men at den Lissabonske Nationalgarde, som skulde give denne Forstærkning, havde vægret sig ved at afmarschere. Celestino var den 16de rykket ind i Santarem, hvor ogsaa Baron Almargem fra Oporto var indtruffen med en betydelig Pengehjælp.
Aalborg Stiftstidende, 1846-12-04
Fra Spanien skrives, at den carlistiske Bevægelse i Overcatalonien griber og sig; i Ripoli er en Bande paa 140 Md. rykket ind og har myrdet tvende Skatteindkrævere; en anden bevæbnet Bande paa 150 Md. viser sig ved Vich Ved Tortosa ere Vaaben blevne udskibede, og man taler om Cabreras og Forcadells Ankomst. Fra Barcellona ere Tropper dragne mod Guerillerne.
Aalborg Stiftstidende, 1846-12-04
Man erfarer fra Bologna, at Regjeringen, for at haandhæve den natlige Sikkerhed, har tilladt et Antal Borgere bevæbnet at gjøre Runde gjennem Staden med Militairet, dog uden at Borgerne danne en Nationalgarde. Don Carlos vil forlade Genua og med Østerrigs Jndvilgelse opslaae sin Bopæl i Venedig.